ming030890/wiki-yue-high-quality huggingface dataset:
牡丹亭

《牡丹亭還魂記》，簡稱《還魂夢》或者《牡丹亭》，係劇作家湯顯祖喺明朝萬曆四十五年（公元1617年）根據明朝話本小說《杜麗娘慕色還魂》創作既劇​​本，講既係一名千金小姐杜麗娘同窮書生柳夢梅既愛情故事。

故事情節
杜麗娘喺夢裏面邂逅書生柳夢梅之後傾心相愛，萬分思念之下，鬱鬱寡歡，最後竟然傷心到死咗。死咗之後，佢老豆杜寶喺去淮陽升官做安撫使之前，將杜麗娘埋葬喺後花園既一棵梅樹下面，然後修建咗一座梅花庵。杜麗娘既靈魂繼續揾佢既夢中情人，冇幾耐書生柳夢梅上京考試，路過住咗喺梅花庵。喺梅花庵，柳夢梅遇見杜麗娘既遊魂，然後發展咗人鬼戀。杜麗娘既靈魂嚟到地府，判官查過生死冊之後，發現佢命不該絕，而且命中注定有一段姻緣，所以就放佢返人間。而柳夢梅喺殿試度考中咗狀元。最終幾經波節之後，杜麗娘同柳夢梅有情人終成眷屬，終於可以結婚。

四大古典戲劇
《牡丹亭》同埋《西廂記》《長生殿》再加上《竇娥冤》（或者《桃花扇》）一齊俾人叫做中國四大古典戲劇。

杜麗娘
杜麗娘係《牡丹亭》裏面嘅女主角。杜麗娘係官家大小姐，嘅聰明、嫻靜，又美麗、動人。湯顯祖通過夢境同埋幽冥兩種奇幻嘅意象，亦都打破咗男女性別角色同埋情慾嘅社會規範，描繪咗杜麗娘。佢追求心中嘅愛情生活，喺夢裏面同書生柳夢梅熱戀，因為掛住夢中情人，思念成疾，仲死埋，俾佢老豆埋葬咗喺梅花樹下，起咗間梅花庵。後來柳夢梅真係去咗梅花庵，杜麗娘鼓勵柳夢梅進京考試，柳夢梅考中狀元，杜麗娘亦都復活咗，最終實現咗佢嘅愛情願望。

容貌
杜麗娘係一個難得一見嘅絕世美女。係杜麗娘梳妝，準備遊園嘅時候，侍女春香睇見杜麗娘打扮後嘅美貌，講咗：「今日穿插得好」，然後杜麗娘唱：「你道翠生生出落的裙衫兒茜，艷晶晶花簪八寶鎮 ，可知我常一生兒愛好是天然，恰三春好處無人見。不提防沉魚落燕鳥驚喧，則怕的羞花閉月花愁顫。」

性格
王思仁係第一個點評《牡丹亭》嘅人，佢嘅評語係：「杜麗娘之妖也，柳夢梅之癡也，老夫人之軟也，杜安撫之古執也，陳最良之霧也，春香之牢賊也，無不從筋節竅髓，以探其七情生動之微也」。 王思仁將杜麗娘嘅形象概括做「妖」，原因係杜麗娘做咗佢嗰個年代好多人都唔敢做嘅嘢，佢好勇敢咁去追求愛情、可以為佢追求嘅嘢付出生命做代價，即使同當時嘅社會制度對抗，仍然努力抗爭。而在《圓駕》嗰節，杜麗娘在皇帝面前據理力爭，更加顯現咗佢對自信、堅決，「妖」中有佢老豆杜安撫嘅故執。
喺《牡丹亭》裏面，杜麗娘對「情」嘅感覺係有不斷成長嘅，從《閨塾》到《圓駕》，由最初嘅壓抑、羞澀，到夢裏面嘅身心徹底解放，然後復活咗之後，馬上又再矜持起來，原因就好似杜麗娘喺《婚走》所講：「前夕鬼也，今日人也。鬼可虛情，人須實禮。」喺虛幻嘅世界，喺夢境裏面，佢可以放任自己、身心自由、真情流露，可以為情而「妖」；而人總要面對現實世界，所以喺現實世界，佢係知書識禮、老成持重、甘於接受道德倫理嘅束縛。

形象
杜麗娘嘅「還魂」故事本身，其實喺傳統戲曲裏面唔係一個新嘅概念。但係同傳統戲曲裏面嘅「還魂」唔同，湯顯祖對杜麗娘形象嘅刻畫可以話係入木三分，深得人心，勾起咗明清期間唔少女仔嘅共鳴，所以個故事喺當時好受女仔歡迎，好多當時嘅女仔對杜麗娘嘅遭遇都好同情，亦都好有代入感。就好似明朝嘅馮小青講嘅：「冷雨幽窗不可聽，挑燈閒看牡丹亭。人間亦有癡於我，豈獨傷心是小青！」
明朝同埋清朝，《牡丹亭》都係閨閣禁書，喺《紅樓夢》嘅第二十三回（西廂記妙詞通戲語，牡丹亭艷曲警芳心）裏面講，林黛玉想去見賈寶玉，走到梨香院嘅牆角嘅時候，賈府戲班嘅十二個女仔喺度練習唱戲，林黛玉聽到佢哋唱《牡丹亭》嘅《驚夢》嗰段：「原來奼紫嫣紅開遍，似這般都付與斷井頹垣。良辰美景奈何天，賞心樂事誰家院。」就自歎，心想：「原來戲上也有好文章。可惜世人只知看戲，未必能領略這其中的趣味」、「則為你如花美眷，似水流年……」、「你在幽閨自憐」，佢嘅感覺係心動神搖、如醉如痴、站立不住。
杜麗娘嘅形象重點唔係佢嘅「死而復生」後嘅經歷，而係佢「因夢而亡」嘅體驗，呢點喺傳統戲曲好少見。而呢種「因夢而亡」嘅體驗係由一場「春夢」開始，蕩起咗杜麗娘嘅無限春心，呢種人類本能嘅情慾衝動、生理慾望嘅探討，一直係歷朝歷代嘅戲曲故事講得比較隱晦嘅。

柳夢梅
柳夢梅係《牡丹亭》嘅男主角，佢係一個典型嘅書生，喺《牡丹亭》個古仔裏面，佢同女主角，大家閨秀嘅杜麗娘，喺夢裏面相識、邂逅。醒咗之後，杜麗娘因為思念夢中情郎，而鬱鬱寡歡，最後仲死咗。杜麗娘嘅老豆杜寶，去淮陽升任安撫使之前，將杜麗娘葬喺後花園嘅梅樹下面，又修咗一座梅花庵，請咗個道姑管理。佢兩個再見嘅時候，已經係人鬼殊途，佢哋嘅愛情故事感動咗閻羅王，佢俾杜麗娘還魂翻生。

意象
柳夢梅個名，「柳」、「夢」、「梅」三個字都有意思，係一種意象組合。
「柳」喺中國歷史概念裏面離別嘅象徵，就好似《詩經》嘅《採薇》講到：「昔我往矣，楊柳依依」。而柳枝亦都可以話係《驚夢》呢節裏面，柳夢梅俾杜麗娘嘅愛情信物。佢哋戀愛係由柳夢梅講： 「恰好花園內，折取垂柳半枝。姐姐，你嘅淹通書史，可作詩以賞此柳枝乎？」開始嘅。
夢可以令人忘卻自身嘅實現環境，放心咁去享受快樂。正如李後主（李煜）嘅《浪淘沙令·簾外雨潺潺》裏面講：「夢裡不知身是客，一晌貪歡」。
而夢可以話係《牡丹亭》整個故事嘅主線，呢個夢令到原本無可以相遇嘅男女主角可以相遇，互相愛慕。呢個夢亦都令到男女主角可以突破現實同埋禮教嘅束縛，大膽咁追求內心嘅真實情感，發展出愛情。好似《詩經．齊風．雞鳴》所講咁：「甘與子同夢」。
梅花係喺嚴寒嘅冬天即將要過去，春天快到嘅時候，最先開花嘅植物，所以梅有春天嘅像徵。而杜麗娘喺梅樹下面等待柳夢梅，亦象徵咗一段春情嘅開始。就好似《驚夢》裏面，杜麗娘講嘅：「曉來望斷梅關，宿妝殘」。
喺古代，「梅」字其實有「媒」嘅意思，例如《詩經．國風．召南．摽有梅》呢首詩嘅「梅」，係比喻及時婚姻。
牟敦芾

牟敦芾（英文：Tun Fei Mou，1941年5月13號—2019年5月25號）係台灣電影導演。佢喺山東出世，細個跟老豆老母移居台灣。1977年之後，佢因為導演嘅電影俾台灣政府禁止上畫，轉去香港發展。

生平
牟敦芾喺國立藝術專科學校影劇科研習電影。1969年，喺台灣執導兩部小型製作《不敢跟你講》及《跑道終點》（1971），大受好評，但兩齣都俾台灣政府禁映，原因係題材太敏感（涉及師生戀及同性戀）。1973年，牟開始到歐洲同中美洲等地流浪咗四五年，以教中文為生，亦試過喺玻利維亞拍攝電影。
1977年，牟去香港，簽約邵氏公司，成為基本導演。首作執導短片《鎗》，收入《姦魔》呢套戲，成為《香港奇案》系列其中一集。公映票房只屬一般，但邵氏對佢嫺熟嘅導演手法甚為滿意。跟手佢繼續喺邵氏公司開拍幾齣犯罪片，包括《撈過界》（1978），以及引起社會大眾議論紛紛嘅《打蛇》（1980）。喺《打蛇》呢齣戲，牟揀咗一個尖銳嘅社會題材，當年大陸偷渡客俾人「打蛇」嘅黑幕，完全冇保留噉渲染戲劇衝突、性、暴力同火爆場面，正面挑戰香港嘅電影檢查制度。
1980年代初，牟返中國大陸拍戲。1983年，佢到四川執導由夏夢監製嘅功夫片《自古英雄出少年》。1988年，佢以抗日戰爭時期，日軍731細菌部隊攞中國平民做生化武器實驗嘅暴行作題材，幫銀都機構執導《黑太陽731》，再次展現佢對犯罪心理、視覺暴力、官能刺激情有獨鍾。幾年之後，佢再以中日戰爭慘痛嘅另一事件作背景，拍攝《黑太陽南京大屠殺》（1995），再度控訴日軍侵華暴行。1995年，佢同李華月夾份導演成人電影《血戀》之後，淡出影壇，移民美國。
2019年5月25日牟喺美國費城去世。

個人生活
牟敦芾同臺灣演員胡茵夢有過婚約，但結唔成。無耐同顧植拍拖結婚顧植係醫學教授，阿爺係中華民國外交官顧維鈞，阿嫲係唐寶玥，太公係政治人唐紹儀。
牟田雄祐

牟田雄祐（1990年9月22號—）係日本足球員，司職後衞，效力京都不死鳥。
第4屆香港舞台劇獎

第4屆香港舞台劇獎頒獎禮，喺1995年舉行。
第50屆冰島國會選舉

第50屆冰島國會選舉響2017年10月28號舉行，呢次選舉係冰島四年入面第三次舉行嘅大選。

背景
身兼獨立黨主席嘅貝內迪克松響9月涉嫌刻意隱瞞阿爸協助一個釋囚刪除犯罪紀錄，光明未來黨退出執政聯盟，搞到冰島政府倒台，貝內迪克松解散議會重選。響2016年4月，冰島前總理京勒伊格松因為巴拿馬文件，揭發佢同女婆冇申報擁有離岸公司而辭職，亦都迫到冰島提早大選。
而今次大選嘅焦點集中響信任同穩定。

獨立黨
冰島總理貝內迪克松喺票站投票嗰時話，執政期間帶領冰島經濟復蘇係確保經濟穩定同增長嘅力量。

左翼－綠色運動
雅克博斯蒂爾領導嘅左翼綠色運動提出向有錢人加稅，控制高樓價同增加社會福利，挑戰執政聯盟。

結果
初步點票結果，獨立黨攞到百分次廿六嘅票數，比上屆大選低三個百分點；左翼綠色運動排第二，得票率係百分之十七。
第52屆紐西蘭國會選舉

第52屆紐西蘭國會選舉響2017年9月23號舉行，執政國家黨同在野工黨競爭激烈。

制度
根據紐西蘭選舉制度，政黨要攞到國會百二席入面嘅六十一席先可以籌組政府。

背景
全國三百幾萬合資格選民將會決定國會百二個議席花落誰家，。而投票會響當地時間晚黑七點結束，預計選舉委員會響凌晨就會點完票。而海外等地區嘅百二萬選民就一早已經提早投票。

國家黨
總理英格利希話，民調結果搖擺唔定，輕微改變都可能對投票結果，帶來重大影響。佢又話，紐西蘭響國家黨帶領之下越來越繁榮，重承諾未來會減稅，呼籲選民繼續支持國家黨。

工黨
8月臨危受命領導工黨嘅雅登選前民望飆升，佢話如果成功籌組政府，將會興建大量平樓應對目前嘅高樓價，重會將更多資源用響醫療同教育上。

民意調查
選前最後民調話，國家黨嘅支持率有四成半，領先工黨七個百分點。

結果
今屆選舉初初結果係執政國家黨同在野工黨都攞唔夠足夠議席獨立籌組政府，由於海外選民嘅點票要響10月7日先公布，預計要多幾個禮拜嘅時間先知大選嘅最終結果。

國家黨
響大部分選票點完之後，領導執政國家黨嘅總理英格利希同支持者見面，佢承認國家黨唔能夠單獨組成政府。佢話會同其他政黨合作籌組聯合政府，被睇成造王者嘅紐西蘭第一黨會係佢地拉攏嘅目標。

工黨
在野工黨黨魁雅登冇認輸，佢跟支持者見面時話，國家黨響大選中攞到最多選票，但係呢場「賽事」重未完。佢重話未來幾日會穩紐西蘭第一黨同盟友紐西蘭綠黨嘅支持籌組聯合政府。

第一黨
成為下屆政府「造王者」嘅紐西蘭第一黨，黨魁彼得斯9月24號話，佢已經開始同黨友商量支持邊嗰政黨，佢強調未同國家黨又或者工黨接觸，亦冇透露幾時公布決定。

組閣後
10月19號，大選結束一個月左右，終於成功籌組到新政府。工黨黨魁雅登響記者會到形容係令人興奮嘅一日，佢感謝紐西蘭第一黨同綠黨選擇同工黨合作，又話工黨目標係籌組屬於每一個紐西蘭人嘅政府，建立更好同更公平嘅紐西蘭。

選後
紐西蘭大選結束，原本執政嘅國家黨同在野工黨都攞唔到過半數嘅六十一席，需要揾有九席揸手嘅紐西蘭第一黨合作籌組聯合政府。

組閣後
年僅三十七歲嘅雅登將會成為紐西蘭歷來第三位女總理，亦係當地超過一百五十年來最後生嘅總理。綠黨雖然支持工黨嘅執政聯盟，但係就唔知會唔會加入政府。
第54大道／蘇麥站

第54大道／蘇麥站（英文：54th/Cermak station）係芝加哥地鐵粉紅綫嘅一個地鐵站，亦係粉紅綫嘅西面總站。呢個站係芝加哥地鐵全系統唯一一個淨係有一條鐵路嘅總站。個站設有一個雙長月台，列車入站嗰陣會停喺月台嘅一端落客，落客完之後會再停喺另一端載客。路軌喺呢個站之後繼續延伸到第54大道車廠。
第54演播室電臺聯播網

第54演播室電臺聯播網喺1985年6月6號成立，當時嘅名叫「第54演播室電臺DJ俱樂部」（Radio DJ Club Studio 54），由皮耶陀·帕壢他（Pietro Parretta）同埋弗蘭車斯戈·墨沙拉（Francesco Massara）提出搞起，再搵埋英佐·吉妥（Enzo Gatto）、文摩·綿尼地（Memmo Minniti）、皮耶陀·慕斯美池（Pietro Musmeci）幫手。呢兩個創始人係對老友，佢哋創辦電臺嘅位置喺羅其里嘅唐·域多利奧大街（Via Don Vittorio）148號。電臺嘅口號叫做：「Il bello della musica è che quando ti colpisce non senti dolore.」，係用意大利文譯出嘅出名歌手巴布·馬利嘅金句，意思係「音樂嘅美好之處，在於佢擊中人時，竟然唔覺痛」。
就好似大多數免費電臺噉，呢個臺班友開來玩嘅啫，直到1990年代早期，先發覺可以轉做商業臺。
1990年意大利頒行曼美法（意大利文：Legge Mammì），呢部法係監管電臺廣播嘅，於是呢個私人電臺轉做商業臺，註冊咗公司。
1991年，呢個電臺起用電臺數據系統（英文：Radio Data System），成爲卡拉布里亞第一個用呢個系統嘅電臺，亦係意大利最早用呢個系統廣播嘅電臺之一。
1994年，因爲信號數字化，自此用模擬信號機再都收唔到廣播信號。呢下係卡拉布里亞乃至意大利第一次全面應用數字化信號技術。
1995年起，因爲收購其他卡拉布里亞嘅電臺股份，間電臺以卡拉布里亞嘅聽眾做基礎，向鄰近地區進軍，而佢原先廣播範圍就得壢佐卡拉布里亞省嘅愛奧尼亞海岸綫一帶。
1997年，呢間電臺係意大利第一批搞廣播試驗嘅電臺之一，尤其係網上廣播技術中嘅實時播音（RealAudio）。
1998年，佢改名做「第54演播室電臺聯播網」。
2000年，間電臺整咗間移動廣播站「星際之門」（Stargate），於是電臺嘅廣播有咗新花臣：可以即場報道，聽眾可以聽到現場氣氛。

第54演播室現場巡遊
第54演播室現場巡遊（Studio 54 LiveTour）係自2000年搞起嘅戶外互動。靠住電臺裝備嘅「星際之門」，呢個活動一路行一路開騷，同時用電臺、網絡直播，會搞足成日，啲活動包括請啲特別嘉賓、放歌、玩遊戲、做啲娛樂節目、劈歌劈舞。佢哋亦可以開車去啲活動現場，直接參與當地活動，成爲活動嘅一部份，比如佢哋參與過2007年嘅聖利摩音樂節（英文：Sanremo Music Festival）。

第54演播室天使
第54演播室班靚女天使
間電臺請咗班靚女來做電臺大使，叫做第54演播室天使。佢哋幫電臺所有外聯活動撐場，喺2010年變成支靚女隊，去搞啲現場互動，包括間電臺無去發動嘅活動。
佢哋出場活動時配備咗啲車，比如越野車或者開篷車，噉就可以快脆到場，同時作爲活動道具。
佢哋呢支外聯隊係從意大利國內揀來嘅女仔，負責喺意大利全國推廣電臺，直接同啲企業、外聯機構合作、服務。

第54演播室星際之門
「星際之門」承擔電臺站啲主要活動以及戶外現場廣播。呢個移動電臺站配備齊全，主要有三件套：一個音視頻嘅控制臺，外加兩個製作、後期製作、音視頻即時傳輸用嘅設備。
第4週期元素

第4週期元素係元素週期表入面第四行（即週期）嘅元素，總共有18個元素，原子序由19到36，即係由鉀到氪。
第50屆瑞典國會選舉

第50屆瑞典國會選舉喺2018年9月9號舉行。

背景
喺上屆選舉入面，社會民主黨以31%嘅支持率贏出並且繼續穩坐瑞典第一大黨嘅位，喺議會入面有一百一十三席，但係唔夠過半數，所以就同環境黨一齊組成少數派嘅聯合政府。

過程
瑞典議會喺2014年12月3號下晝批准咗由四個反對聯盟（溫和聯合黨、中央黨、人民黨同基督教民主黨）提交嘅財政預算案，咁樣姐係政府提交嘅預算案唔過關，過咗冇耐首相勒文就喺首相府宣佈喺2015年3月22號舉行國會選舉。
而重新舉行選舉嘅原因係由於反移民嘅瑞典民主黨唔支持任何唔改變移民政策嘅政府提交嘅財政預算案，而四黨組成反對聯盟喺議案表決前一日夜晚亦表示唔會就財政預算案同執政聯盟合作，搞到瑞典民主黨做出嘅決定就能夠對瑞典政治有決定性影響。
瑞典媒體話，呢次選舉係自1958年以嚟第一次打破咗常規四年一次嘅議會選舉。瑞典選舉委員會目前已經為咗出年三月舉行嘅選舉做緊準備。另外亦有分析人士話呢次選舉投票率唔高。
2014年12月27號，由於政府同執政聯盟傾掂數，所以唔會提早搞重選。
第51屆利比里亞總統選舉

第51屆利比里亞總統選舉響2017年10月10號同12月26號舉行。

背景
1989年到2003年，利比里亞經歷咗兩次內戰，搞到廿五萬人死咗。
2016年，利比里亞爆發致命嘅伊波拉病毒。

韋亞
韋亞響九十年代曾經效力巴黎聖日耳門同AC米蘭，係唯一一個攞到世界足球先生殊榮嘅非洲人。佢憑出色球技同戰勝貧窮嘅經歷，帶畀長年內戰嘅利比里亞民眾一個希望。南非前總統曼德拉話，韋亞係非洲嘅驕傲，曾經話佢服務國家最好嘅方式，就係做總統。韋亞將呢句話記響心到，2002年退役之後投身政壇做咗參議員，之前亦曾經選舉總統，但係輸畀諾貝爾和平獎得主瑟利夫手下。今次同利比里亞前總統泰勒嘅前任老婆朱厄爾聯手，終於登上權力頂峰，成為第一位攀上權力頂峰嘅足球員。

結果
選舉委員會公布第二輪投票入面韋亞以過六成得票率打低七十三歲嘅副總統博阿凱，響2018年1月接替瑟利夫做總統。

韋亞
韋亞知道自己贏咗之後，響社交媒體留言話佢自己知道任重道遠，承諾會同國家帶來改變。

博阿凱
博阿凱響選舉委員會公布初步結果之後宣布認輸，重祝賀韋亞贏出總統。博阿凱話，雖然自己領導唔到國家，但仍然希望國家能夠順利向前邁進。

分析
作為非洲歷史最長嘅共和國利比里亞，對上一次出現民選政權交接已經係1944年，係當地七十幾年來首次出現民選政權交接。外界關注韋亞除咗扭轉自己嘅命運，係咪重有能力帶領利比里亞人民走出貧窮。
粟米糖漿

粟米糖漿，又叫玉米糖漿，係用粟米澱粉整嘅糖漿，成份主要有葡萄醣、麥芽醣同低聚醣。
粟米肉粒

粟米肉粒係香港茶餐廳碟頭飯常見嘅餸，夾埋做粟米肉粒飯。
粟米肉粒主要材料有粟米、白汁同豬肉粒。常見做法係先將豬肉粒炒到差唔多熟，再將粟米同白汁落埋去煮一陣就得。

文化
因為英文「Show Me Your Love」讀音同「粟米肉粒」好似，所以就做咗佢嘅花名。
粟米芯

粟米芯（英文：corncob）係指粟米條芯，啲粟米粒會生喺條芯上面。
粟特神祇白畫

粟特神祇白畫（法文：Deux divinités féminines；英文：Sogdian Daēnās 或 Sogdian Deities）係一幅敦煌歸義軍時期嘅紙本白畫，描繪粟特人崇拜嘅兩名祆教神祇。幅圖係由法國探險家伯希和喺莫高窟發現，而家藏喺法國國家圖書館。

分析
頭戴相同桃形冠嘅回鶻女子
饒宗頤喺佢著作《敦煌白畫》入面提到該圖：「（編號 P.4518 (24) 幅圖）繪二女相向坐，帶間略施淺絳，顏微着赭色，頰塗兩暈，餘皆白描。一女手持蛇蠍，側有一犬伸舌，舌設朱色。一女捧杯盤，盤中有犬。紙本已汙損，懸掛之帶尙存。」幅圖嘅風格雖已漢化，但入面仍有好多異於中原文化嘅符號，左邊神像嘅着裝亦明顯同嗰陣中土流行嘅服飾唔同。近年喺中亞粟特同埋于闐地區發現嘅祆畫入面常有手托小型動物（羊、駝、狗）嘅圖像，同該畫內容幾多關聯。
該畫經中山大學歷史系教授姜伯勤考證，確認係祆教圖像，畫入面二女神係粟特神祇。佢重認為右邊持日月蛇蠍嘅四臂女神係祆教嘅娜娜神（Nanā），佢運用圖像學（英文：Iconology）同圖像誌（英文：Iconography）嘅方法研究各種娜娜女神嘅圖像及文獻嚟充實呢個觀點，並闡釋咗敦煌賽祆嘅情景同粟特神祇畫像嘅運用。歷史學家張廣達（中文：張廣達）則話左邊女神應係祆教善神妲瑞娜（英文：Daena），右邊係惡神妲厄媧（英文：Daeva）。姜伯勤雖接受張廣達關於妲瑞娜嘅說法，但佢確定右邊神像係女神娜娜。
娜娜女神係源自美索不達米亞嘅神祇，據說佢原係蘇美爾嘅性愛、豐產及戰爭女神伊南娜（英文：Inanna），後尾融入祆教神祇之列。薩珊王朝時期，對娜娜女神嘅崇拜畀粟特商人帶入東亞，漢化後叫做「胡天南太后」。該畫女神頭部佩戴嘅桃形冠可能受到回鶻嘅影響。
粟米包

粟米包係種包，用咗粟米粉取代大部份或者全部麪粉，色水比較黃。呢種包係美洲傳統嘢食。
粟米

粟米（粵拼：suk1 mai5；學名：Zea mays）；客家地區同埋廣州嘅粵語區亦做包粟（baau1 suk1），欽州、北海喊做粟包（suk1 baau1）；中國古代嗰時嗌御麥（jyu6 mak6）；佢係禾本科包粟屬嘅一年生草本植物，原產地喺南美洲嘅秘魯，而家喺全球各地都可以搵到。佢係當今世界主要食糧嘅一種。

發現史
1492年，嗰時嘅哥倫布發現咗美洲嘅新大陸之後，西班牙人就將粟米帶咗返嚟。重嗌佢做「印第安籽」，後嚟好快傳到全球各地。由於粟米嘅果穗有好多鬚，好似土耳其男人嘅鬍鬚噉，後嚟歐洲佬嗌佢做「土耳其麥」。而呢種植物直到16世紀初先至傳入中國。

樣
呢種植物多數都高1~4米幾，尤其係根系比較發達，有抗風支柱根。而莖係粗而有節，每節有髓兼多汁嚟儲存養分。而葉比較大，好似條線嘅披針噉，葉面比較嚡，有好多條平行嘅中脈，差唔多去到葉頂嗰度係向咗下沊。花係單性兼公乸同樹，其中花公生喺樹頂，一般係圓錐花序；而花乸係肉穗花序，一般着生喺樹杈度，受到花粉傳播之後結果。佢嘅果係穎果，有幾條葉包住一條帶有好多籽嘅粗稈。而籽一粒粒噉生喺果嘅出面，有黃、白、紅、紫同花斑等色。

適應能力
呢種植物嘅成熟期比較早，而且產量比較多，亦幾噤凍下。

用途
粟米最常見用途係做嘢食。除咗可以直接煮嚟食之外，重有好多種整法，譬如爆穀、墨西哥薄餅、墨西哥脆片，亦可以提煉成粟米油同埋磨成粟粉煮食用，更可以整粟米糖漿用喺食品加工。
農業方面，有時候粟米會當飼料用，而剩低嘅粟米莖同粟米葉就可以做燃料。
工業方面，粟米可以整工業用澱粉，之後加工成塑膠、布料同埋膠水，亦可以做生物燃料嘅原料，發酵成乙醇。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
粟米嘅根、葉、花柱同柱頭、穗軸、籽，甚至花公嘅穗同榨出嘅油都可以做藥。有以下呢啲功效：
粟米片

粟米片係種穀類早餐，用壓扁烘乾嘅粟米落糖同營養整成嘅脆片，由家樂氏喺1896年率先推出，通常配牛奶當早餐食。
粟米石斑塊

粟米石斑塊，簡稱粟米斑塊，又叫粟米魚塊，係香港一道家常小菜，用炸香咗嘅石斑魚柳，配以粟米、雞蛋、生粉煮成嘅芡汁而成。
呢味菜式無論喺香港嘅酒家、大牌檔同茶餐廳等都好普遍。喺茶餐廳就通常用碟頭飯嘅方式賣，即係粟米斑塊飯。
20世紀中期之前，石斑魚唔算好貴，整呢味菜式多數都用石斑魚，但隨住時代變遷，有商家為咗慳成本，會用龍脷或者鯰魚呢啲比較平嘅魚代替。不過，自從香港嘅《商品說明條例》實施咗之後，呢味菜式如果無用到石斑去整，都唔可以叫做「粟米石斑」，否則就係虛假商品說明。曾經有幾間食肆（包括連鎖嘅富臨集團）因為噉而畀香港海關捉。

軼聞
2011年，做香港財政司司長曾俊華俾市民問起粟米斑塊飯嘅大概幾錢（約港幣三十幾蚊）嗰時答唔出，俾唔少市民批評唔知民間疾苦，更有激進市民喺示威時企圖向政府官員掟粟米斑塊飯飯盒洩憤。
白雲路小學

白雲路小學（粵拼：baak6 wan4 lou6 siu2 hok6）係停辦咗嘅廣州小學，位置喺東山區白雲路義利街4號。而今呢個地址變咗廣州市越秀區啟智學校。

史
2004年，白雲路小學同東山區嘅永曜北小學合併咗，從此消失。
白電油

白電油，又叫石腦油、輕油，係一種由石油提煉嘅燃料，比電油重，主要用嚟提煉煤氣，或者用嚟點火水燈。亦可以用來溶鞋油，令鞋油分佈均勻。
白雲賓館

廣州白雲賓館：喺廣東省廣州市越秀區。
黃山白雲賓館：喺安徽省黃山市黃山區。
洋縣白雲賓館：喺陝西省漢中市洋縣。
上虞白雲賓館：喺浙江省紹興市上虞市。
拉薩白雲賓館：喺西藏自治區拉薩市城關區。
蘭州白雲賓館：喺甘肅省蘭州市城關區。
廬山白雲賓館：喺江西省九江市廬山區。
白露

白露係廿四節氣中嘅第十五個，響陽曆9月7號或者9月8號，亦即係太陽響黃經165°嗰日。呢日代表住天口涼到朝早植物會有露水。
白雲路

白雲路 (廣州)：廣東省廣州市入面有三條白雲路，分別喺越秀區、番禺區同花都區。
白雲路 (北京)：北京市西城區入面嘅白雲路。
白雲路 (濰坊)：山東省濰坊市寒亭區入面嘅白雲路。
白雲路 (常州)：江蘇省常州市鐘樓區入面嘅白雲路。
白雲路 (菏澤)：山東省菏澤市單縣入面嘅白雲路。
白雲路 (石家莊)：河北省石家莊市辛集市入面嘅白雲路。
白雲路 (杭州)：浙江省杭州市上城區入面嘅白雲路。
白雲路 (南寧)：廣西壯族自治區南寧市青秀區入面嘅白雲路。
白雲路 (昆明)：雲南省昆明市入面有兩條白雲路。一條喺五華區，重有一條喺盤龍區。
白雲路 (長沙)：湖南省長沙市嶽麓區入面嘅白雲路。
白雲路 (邢臺)：河北省邢臺市沙河市入面嘅白雲路。
白雲路 (包頭)：內蒙古自治區包頭市昆都侖區入面嘅白雲路。
白雲路 (西安)：陝西省西安市閻良區入面嘅白雲路。
白雲路 (鄂爾多斯)：內蒙古自治區鄂爾多斯市准格爾旗入面嘅白雲路。
翻叮一族

《翻叮一族》（英文：The Comeback Clan），係香港無綫電視製作嘅時裝電視劇，由夏雨、許紹雄、商天娥、伍詠薇、陳鍵鋒、敖嘉年、楊思琦同唐詩詠領銜主演，監製關永忠。故仔背景係茶餐廳。
翻唱

用同原唱版本唔同嘅語言重新填上歌詞翻唱，呢種響香港台灣以前好多，係將日本嘅流行歌曲改成國語同廣東話歌詞嚟唱，基本上香港嘅流行歌手無一個未翻唱過日本歌曲嘅，比如陳慧嫻嘅千千闕歌，梅艷芳翻咗千口百惠嘅孤身走我路等幾首，王菲翻咗中島美雪嘅容易受傷的女人等。
淨係喺演唱會或者音樂會等場所現場表演其他歌手嘅歌。
有啲歌手係專門翻唱人哋歌曲嘅，比如迪克牛仔，有人會稱之為翻唱歌手。
翰林院

翰林院（粵拼：hon6 lam4 jyun2），係大唐先開始有嘅宮廷供奉機構，安置啲識文學、經術、醫、僧道、書畫、捉棋嘅人才嚟陪皇帝玩。宋朝之後成為咗正式官職，同科舉接軌。
舊時入選翰林院畀人嗌做「點翰林」，係件好葳蕤嘅嘢嚟。翰林學士唔單止致力喺文化學術事業嘅傳承，仲踴躍參與政治、議論朝政。亦因為噉，由科舉至翰林，再由翰林而朝臣係科舉時代一班士大夫嘅人生理想。
翱翔嘅法國人

翱翔嘅法國人（The Flying Frenchman），原名自由鬥士（The Freedom Fighter），係香港九龍尖沙嘴香港文化中心廣場一座青銅雕像，創作人係法國雕塑家凱撒巴達奇尼，1990年雕好，1992年由法國政府送俾香港市政局。雕像係個得一隻翼嘅男人。
翹翠峰

翹翠峰（英文：Emerald Green）係香港新界元朗區一個私人住宅屋苑，喺元朗十八鄉路133號，有2棟樓，2010年8月入伙。
積·格雷頓

積·格雷頓（英文：Jay Joseph Graydon；1949年10月8號—），係美國詞曲作家、男歌手、結他手、製作人同音訊工程師。
穆里羅波耶斯

穆里羅波耶斯（Murilo Borges， 1913年7月13號—1982年5月2號 ）係巴西政治人同軍人。
佢喺巴西塞阿拉福塔雷薩（Fortaleza）出世。1963年到1967年間做福塔雷薩市市長。1968年到1978年做過東北銀行行長。
1982年5月2號 ，波耶斯喺福塔雷薩因心肌梗塞死咗，享年68。
穆阿維亞一世

穆阿維亞一世（603年—680年4月18號），全名穆阿維亞·本·阿布·蘇富揚（Muawiyah bin Abi-Sufyan），創建咗倭馬亞王朝。
積

積（Product）係指將兩個數相乘得出嘅結果。
穆里奇

穆里奇（粵拼：muk6 lei5 kei4，葡文：Muriqui，1986年6月16號—）係巴西嘅職業足球員，里約熱內盧州曼加拉蒂巴人，司職中前鋒或後衛，效力巴甲球隊艾華爾（葡萄牙文：Avaí Futebol Clube）。
2010年6月，佢以當年創新高嘅轉會費350萬美金轉投踢緊中甲嘅廣州恆大廣汽，第一次亮相就完成大四喜，隨之被廣州球迷稱為「雞爺」，嗰季亦榮膺銅靴。2011年中超聯，佢以16個入球幫助廣州隊奪得冠軍，并獲最佳球員稱號。當年8月，由於喺同遼寧隊嘅比賽中遭受不公正待遇，提出轉會申請，經過廣州球迷反復挽留，最終留隊。翌年亞冠，佢喺面對全北現代嘅5-1大勝中，射入錦上添花嘅最後一球。當季佢成功幫球隊衛冕中超，亦帶領球隊殺入亞冠八強。2013年4月18號，佢個仔加貝爾（Gabriel）喺廣州出世。2013年，佢幫助球隊實現聯賽三連冠。佢喺2013年嘅亞冠聯賽入面，射入13球，攞咗賽事最佳射手同最有價值球員。2013年11月26號，穆里奇喺亞足聯年度頒獎典禮入面，重攞埋亞洲最佳外援返嚟。
去到2014年，佢受到傷患困擾，出場時間同表現都大幅下滑，去到聯賽中段先至打破難入波嘅尷尬局面，同時亦傳出多支西亞球會對佢有意嘅消息。2014年7月，佢以800萬美金嘅身價轉投卡塔爾聯賽嘅薩德，效力廣州隊期間，共為球隊出場133次，射入77球。離別之時，廣州恆大主場天河體育場更全場高唱《講不出再見》，歡送呢位隊史第一射手。去到卡塔爾嘅第一次比賽，佢就梅開二度，幫助球會攞到一項國內杯賽錦標。但係，喺往後近一年佢仍未從傷患中恢復，出場時間斷斷續續。2015年5月，佢再次梅開二度，幫助球會攞到卡塔爾星級聯賽冠軍。
2016年4月1號，日本球會東京FC正式宣佈租借穆里奇一年，期滿後又返到巴西華斯高足球會簽約直到2017年7月10號期滿。兩日後正式重返廣州恆大淘寶踢波半年。球季完咗之後未獲球隊續約。2018年1月16號，中甲球隊梅州梅縣鐵漢宣佈佢以自由身加盟，着10號波衫。2019年球季，佢轉投另一支中甲球隊石家莊永昌（後來改名為滄州雄獅），幫球隊成功沖超。
2022年1月，佢返到巴西，再次加入巴甲球隊艾華爾（葡萄牙文：Avaí Futebol Clube）。
積丹郡

積丹郡係日本北海道後志支廳嘅一個自治郡，轄下有1町。
積丹町
福利經濟學

福利經濟學（welfare economics）係經濟學一個子領域，用微觀經濟學嘅理論技巧，去同時確定一個經濟體入邊嘅分配效率同埋與之相關嘅收入分配。呢個學科係會嘗試檢視構成咗社會嘅個體嘅經濟行為去研判社會福利。
福原克己

福原克己 ，係日本嘅一個男配音員。

配音作品一覽
呢個表唔完整，歡迎加料。
福原綾香

福原綾香，係日本嘅一個女藝人同埋配音員。
福原耕平

福原耕平 ，係日本嘅一個男配音員。

配音作品一覽
呢個表唔完整，歡迎加料。
福原香織

福原香織，係日本嘅一個女藝人同埋配音員。
福后星

福后星（Phocaea），即係小行星25，係太陽系小行星帶嘅一粒小行星，喺1853年4月6號發現。
福利國連線

福利國連線係已經解散咗嘅一個政治派別，屬於民進黨嘅一個派系。
福原由莉奈

福原由莉奈，係日本嘅一個女藝人同埋配音員。
福原黎三

福原黎三（1931年4月2號—1970年2月27號）係日本足球員，司職中場，曾經喺1955年爲日本足球代表隊出場2次。
第5屆西班牙國會選舉

第5屆西班牙國會選舉喺1834年舉行。

背景
呢次選舉係選出一百八十八席眾議院議員席位。
第5屆越南國家主席選舉

第5屆越南國家主席選舉響2011年7月25號舉行。

制度
呢次選舉響越南首都河內國會舉行，五百個國會議員以間選嚟選出越南國家主席一職。

結果
2011年7月25號，有496個議員出席國會，唯一候選人嘅張晉創攞到483票贏出。
第5屆香港中西區區議會補選

第5屆香港中西區區議會補選響2017年11月26號舉行。

背景
中西區山頂選區議席，原本屬於自由黨陳浩濂，但係因為加入政府做財經事務及庫務局副局長所以出缺議席。至於東華選區嘅民建聯議員蕭嘉怡，亦因為獲委任做政務司司司長政治助理所以出缺議席。政府早前公布呢兩個選區議席出缺。

過程
中西區區議會山頂選區同東華選區補選響10月3號到16號接受提名，9月22號響憲報刊登公告。選舉事務處發言人說，如果補選入面有選區手攞到有效提名嘅候選人超過一個人，就要響11月26號響多個一個候選人嘅選區搞投票補選，嚟填補議席空缺。中西區民政事務專員已經獲委任呢次補選嘅選舉主任。
第5屆香港區議會選舉參選名單

第5屆香港區議會選舉提名期係由2015年10月2號到10月15號，總共收到935個提名，有931個提名有效，另外有8個人報名之後退選，重有8個提名無效。931個正式候選人入面，有68個因為選區得一人有有效提名而自動當選，其餘867人會爭剩低嘅336個議席。以下係參選名單：
標記
「*」號係競逐連任嘅候選人
「@」號係做過區議員但唔係上屆嘅
「L」號係現任立法會議員
顏色
綠色代表泛民區選聯盟
橙色代表傘兵同傘後組織
藍色代表其他民主派
紫色代表政治取向未明或者中立
紅色代表親建制派
呢個表唔完整，歡迎加料。
第5屆肯雅總統選舉

第5屆肯雅總統選舉響2013年3月4號舉行。
呢次選舉投票率超過八成，創歷史新高。

結果
肯雅選舉委員會宣布，肯亞塔以五十點零七百分比嘅得票率，得到確認響首輪選舉入面，攞到過半數贏出總統選舉。

肯亞塔
肯亞塔發表勝利演講，承諾會捍衛國家主權同人民權利，又邀請主要對手，即係現任總理奧廷加共同推動國家向前發展。肯亞塔嘅大批支持者就上街慶祝。

奧廷加
奧廷加唔肯認輸，話選舉期間出現大規模違規，要求覆核選舉結果。根據憲法，佢可以響選舉結果公布後七日入面，向最高法院提出上訴。
之後肯尼亞最高法院首席法官響16號宣讀裁決書，由六個法官組成嘅審判庭，一致認為響3月4號舉行嘅總統選舉，符合憲法，宣布裁定選舉結果有效，當選總統嘅現任副總理肯亞塔，會如期響4月9號宣誓就任肯尼亞第四任總統。法官又呼籲民眾同其他政黨保持冷靜，維護國家統一同社會穩定。
響選舉入面輸咗嘅總理奧廷加支持者，知道裁決之後響最高法院外抗議，指裁決唔公義，扼殺國家民主，當局派軍警到場驅散。
奧廷加隨後召開記者會，指對法院唔接納佢哋提出嘅賄選證據感到遺憾，但佢會尊重法院決定。佢又話，期望未來新政府會忠於國家憲法，推行造福人民嘅政策。
第5屆越南國會選舉

第5屆越南國會選舉喺1997年7月20號喺越南度舉行。
呢次選舉只有越南祖國陣線出嚟選而且係唯一嘅執政黨，但係會畀獨立人士出嚟參選。而呢屆選舉投票率係99.6％。

結果
越南祖國陣線喺四百五十席入面攞到四百四十七席，剩底三席由獨立人士攞到。
第5屆荷屬東印度人民議會選舉

第5屆荷屬東印度人民議會選舉喺1931年舉行。

結果
呢次選舉有六十席，其中有廿二席係荷蘭委任，三十八席就拎出嚟畀人選。而席位分配分面荷蘭人都好講究，係以族群嚟分席位，廿五席係荷蘭人（十五席喺選舉入面贏出，十席係​​委任），三十席外地人口（廿席喺選舉入面贏出，十席係委任）同五席係中國人（三席喺選舉入面贏出，兩席係委任）。
福田沙紀

福田沙紀 ，係日本嘅一個女演員。

拍過嘅作品一覽
呢個表唔完整，歡迎加料。
福田赳夫

福田赳夫（日文：福田 赳夫／ふくだ たけお Fukuda Takeo；1905年1月14號—1995年7月5號）係日本政治人，最高階位係大勳位正二位，曾經做過第67任日本首相、副總理同埋大藏大臣。而佢大仔福田康夫都做過首相，係日本史上第一對首相「父子檔」。

經歷
後生嗰陣嘅福田
福田赳夫係前群馬縣群馬郡金古町（即依家嘅高崎市足門町）市長福田善治二仔，而赳夫都係響嗰度出世。佢讀完書之後加入大藏省打工，之後去咗英國留學三年。返嚟之後曾經做過汪精衛嘅財務顧問。1948年佢畀人懷疑佢受賄而畀人拉咗，雖然佢係清白，但佢被迫要辭職唔做。
1952年當選為群馬三區國會議員，正式加入政界，第二年加入自由黨。1959年升任自由黨幹事，同年做農林大臣。
1976年做日本首相，期間曾經簽咗中日友好和平條約。1978年，自民黨響國會選舉入面大敗，結果赳夫辭職。
1995年，赳夫響東京都北區一間醫院死咗，終年90歲。
福田正博

福田正博（1966年12月27號—）係日本足球員，司職前鋒，曾經喺1990～1995年間爲日本足球代表隊出場45次，入咗9球。
福田晃斗

福田晃斗（1992年5月1號—）係日本足球員，司職中場，效力鳥棲砂岩。
福田湧矢

福田湧矢（1999年4月4號—）係日本足球員，打中場位置，效力大阪飛腳。
福田站

福田站（粵拼：fuk1 tin4 zaam6；英文：Futian Station）係廣深港高速鐵路嘅第二站。喺深圳地鐵福田站附近。
紀曉嵐

紀昀（1724年7月26號—1805年3月14號），表字曉嵐，係大清乾隆時期嘅學者同官員，最高級做到禮部尚書，做過《四庫全書》總纂修官，亦寫過神怪小說《閱微草堂筆記》。
紀曉嵐故居嘅閱微草堂
紀靜琳

紀靜琳（Ki Ching Lam, Crystal，8月5號—），香港女子體操運動員，而家喺台灣國立嘉義大學獸醫系讀書。

個人背景
紀靜琳喺香港出世，喺一個體操世家長大，佢嘅老竇老母係退役體操運動員同體操教練，妹妹紀靜玲亦都係彈床、體操運動員。由於細個嗰陣受到屋企人嘅影響，佢自小就熱愛體操。

獎項
喺2005年獲得全港健美體操比賽女子六人組冠軍同女子團體亞軍。
喺2006年獲得全港學界體操比賽女子中級組團體第二名。
紀氏

紀係唐人姓氏，喺《百家姓》裏頭排第122位。
紀理歷

紀理歷（又譯克萊格，英文：Nicholas William Peter 'Nick' Clegg，全名譯音尼可拉斯（尼克）·威廉·彼得·克萊格，1967年1月7號—）係英國一位政治人，英國自由民主黨現任主席。佢喺英國英倫南部嘅白金漢郡（Buckinghamshire）出世。
紀藤隆翔

紀藤隆翔（1998年8月14號—）係日本足球員，打中場位置，效力北九州向日葵。
紀氏隆秀

紀氏隆秀（1987年4月28號—）係日本足球員，司職守門員，效力過神戶勝利船，鳥取飛翔，及FC大阪。
紀海鵬

紀海鵬，香港親中派政治人物，龍光地產老闆。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
紀言愷

紀言愷（1985年11月5號—），藝名JR，係喺臺灣臺北出世嘅演員同模特兒。
紀錄電影

紀錄電影，又叫紀錄片，係指描寫、記錄或者研究現實世界題材嘅電影，同劇情電影相對。原則上，紀錄電影拍嘅都係真人真事，唔使安排演員跟劇本演繹。
聖誕花

聖誕花（粵拼：sing3 daan3 faa1；學名：Euphorbia pulcherrima），植物學又嗌一品紅（jat1 ban2 hong4），係大戟科大戟屬嘅落葉灌木，原產墨西哥塔斯哥地區，而家喺北美洲墨西哥境內、美國明尼蘇達州、亞洲中國廣東、廣西、香港、澳門同雲南地區都可以搵到。
佢亦係聖誕節用嚟裝飾嘅花。紅色嘅其實唔係花瓣，只係花週圍嘅紅葉。

樣
植株高0.6～3m。葉互生，下底部份深綠，上頂部份一般係紅、火紅、白呢三種色是旦一種；其中深綠嘅葉比較長，有7～16cm到。花屬聚傘花序，樣似總苞壇，淡綠，喺葉堆中間位生，柄長3～4mm；每年聖誕節開花。果屬蒴果，樣近似圓形嘅三棱錐噉。

用途
植株一般攞嚟做綠籬植物同觀景植物。藥用方面，佢有調經止血、活血化痰同埋接骨消腫嘅功效。
聖誕頌歌

聖誕頌歌（粵拼：sing3 daan3 zung6 go1）係指一啲以聖誕做主題嘅基督教歌曲，最早可以追溯至古羅馬時期。
聖賀德佳

聖賀德佳（Saint Hildegard，1098年—1179年9月17號）係中世紀德國天主教女聖人，亦係位自然史學家。
聖諾森一世

聖諾森一世（St. Innocent I，又譯聖依諾增爵一世，378年3月11號—417年3月12號）係羅馬天主教第40任教宗，401年到417年在位。
聖豐

聖豐（Saint-Fons）係法國東部一座城，喺奧文尼－隆河－阿爾卑斯里昂區，人口2萬。
聖誕老人村

聖誕老人村一景，中間條綫係北極圈所在。
聖誕老人村係芬蘭一個遊樂園，喺羅凡尼米東北8公里，1985年開幕。
聖誕蛋糕

聖誕蛋糕（粵拼：sing3 daan3 daan6 gou1）顧名思義係指整嚟喺聖誕嗰陣食嘅蛋糕。呢啲蛋糕往往會有啲裝飾嚟提升節日氣氛，例如係用糖霜造嘅聖誕老人呀噉。
呢個聖誕蛋糕上邊寫咗 Merry Christmas（聖誕快樂）嘅英文字句。呢個聖誕蛋糕上邊寫咗 Merry Christmas（聖誕快樂）嘅英文字句。
聖誕鈴聲

《聖誕鈴聲》（Jingle Bells）係全世界好出名而且成日唱嘅美國聖誕歌。

粵語版
首歌有粵語版，係隻兒歌，同聖誕無關，只係用咗同一個調。
河邊有隻羊
羊邊有隻象
象邊有隻馬騮精
好似你噉樣
馬騮精 馬騮精
喜歡紮紮跳
又爬樹 又落地
天天歡嬉戲
路邊有隻牛
牛邊有隻雀
雀邊有隻小青蛙
好似佢噉樣
小青蛙 小青蛙
喜歡紮紮跳
紮紮跳 跳跳跳
天天歡嬉戲
岸邊個隻鵝
鵝邊有隻驢
驢邊有隻白兔仔
好似我噉樣
聯合概率分佈

聯合概率分佈（英文：joint probability distribution）係指一個同時描述緊多過一個變數嘅概率分佈；一個兩變數聯合概率分佈會有打橫嘅 X 軸 Y 軸以及打戙嘅 Z 軸，總共三條軸，X 軸 Y 軸分別描述嗰兩個變數  同  嘅數值，而 X 軸同 Y 軸成嘅平面當中每一點嘅高度（Z 值）反映咗「 係呢個數值而且同時  係呢個數值」嘅機會率。當變數有多過兩個嗰陣同一道理。
聯合省

聯合省（粵音：lyun4 hap6 saang2，菲律賓話：La Union），係喺菲律賓伊羅戈嘅一個省，面積夾埋1497.70平方公里，家陣約莫有822,352人喺呢度住緊。
聯合神經細胞

聯合神經細胞（interneuron）係神經細胞一種，就喺個腦或者脊椎嘅同一個區域入面將啲神經細胞連埋一齊，等佢哋有得一齊做嘢。
聯合早報

《聯合早報》係星加坡嘅華文報紙，喺當地簡稱為「早報」。佢係喺1983年由《南洋商報》同埋《星洲日報》兩間報館合併而成，而家係新加坡報業控股旗下。
根據官方數字，家下報紙銷售量每日40萬份左右。佢哋除咗喺新加坡發行之外，亦喺中國、香港同汶萊等地少量發行。喺中國，一啲五星級酒店、大商場同埋公共圖書館，都可以閱覽到《聯合早報》。近年，佢哋亦有擴展網上媒體業務，主要服務新加坡同中國嘅讀者。

親中立場問題
佢哋報導新聞嘅語氣幾迎合中國大陸，所以響大陸受到擁護。不過亦因為咁，佢哋受到一啲反共人士嘅批評。例如，親法輪功嘅《大紀元時報》，就曾經批評《聯合早報》喺中共殘酷鎮壓法輪功嘅問題上，中國新華社遙相呼應，連續不斷咁大量刊登誹謗攻擊法輪功嘅文章，對新加坡公眾造成極為惡劣嘅影響。
另外，喺武漢肺炎疫情期間，台灣政府同世界衛生組織秘書長譚德塞有唔少嘅交鋒，聯合早報就曾經發表文章為譚德塞護航，批評台灣副總統陳建仁同外交部長吳釗燮。事件引起台灣唔少關注，而民進黨立委蔡易餘亦曾經表示經過對《聯合早報》長久嘅觀察，形容佢係一個親中派嘅媒體，亦係中國大外宣嘅一部分。民進黨另一個立委王定宇亦指，該名撰文者庄慧良，過往亦曾經撰寫掩護韓國瑜嘅報導，指呢篇批評台灣嘅文章，根本就係習近平嘅意見。

報導彭帥事件風波
喺張高麗涉嫌性侵彭帥事件入面，聯合早報曾經刊登一段彭帥接受嘅訪問，當中彭帥否認自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。
聯合熵

聯合熵（粵拼：lyun4 hap6 soeng1；英文：joint entropy；符號：）係指兩個隨機變數 X 同 Y 嘅共同訊息熵。條式係噉嘅：
；
當中  係指「X 數值等如 x 而同時 Y 數值等如 y 嘅機會率」，而成條式道理同基本嗰條訊息熵式道理一樣，都係諗嗮所有可能性，將每個可能性嘅機率乘以個機率嘅對數，跟手再將所有可能性嘅呢個數加埋一齊。假如 X 同 Y 係獨立（其中一個數值係乜唔會影響另一個數值係乜）嘅，佢哋嘅聯合熵會等同佢哋各自嘅訊息熵相加，噉係因為當兩件事件係獨立嗰陣，以下呢條式會成立：
；
；喺數學上已知，所以綜合呢兩條式，
。
約翰三書

《約翰三書》（希臘文：Ιωάννου Γ΄）係《新約聖經》裏面最短嘅書卷，透露初期旅行傳道工人嘅動態。

簡介
作者：約翰
日期：80年
地點：以弗所
收信人：該猶
約翰三書係由一位「長老」寫畀一位名叫該猶嘅教會領袖。作者稱讚該猶，因為佢熱心幫助其他信徒；同時責備一個名叫丟特腓嘅人，因為佢想做教會領袖，不過唔行善。
約翰劉易斯

約翰·羅拔·劉易斯（英文：John Robert Lewis；1940年2月21號—2020年7月17號）係美國黑人民權領袖兼政治人，做咗三十幾年嘅佐治亞州眾議院議員。響2020年7月17號因為癌症過身，終年八十歲。
佢曾經表示支持香港反送中運動。
約翰四世大馬路

約翰四世大馬路（葡文：Avenida de D. João IV），係澳門大堂區一條馬路，由水坑尾街、南灣大馬路交界，去到蘇亞利斯博士大馬路、南灣中巷交界，長0.3公里。「約翰四世」係指葡萄牙國王若翰四世。
約翰三世 (波蘭)

約翰三世 (波蘭)係一個立陶宛大公國、波蘭立陶宛聯邦軍事領袖、政治人。
約翰二世

約翰二世（法文：Jean II，1319年4月26號—1364年4月8號）係法蘭西王國國王，1350年到1364年在位。
約翰二書

《約翰二書》（希臘文：Ιωάννου Β΄）係《新約聖經》裏面唯一寫畀女性嘅書卷，亦係篇幅較簡短嘅書信之一，可以寫喺使徒時代嘅一頁紙莎草紙上面。

簡介
作者：約翰
日期：80年
地點：以弗所
收信人：蒙揀選嘅夫人同佢嘅仔女
約翰二書係由一位「長老」寫畀「蒙揀選嘅夫人」同佢嘅仔女，可能係指某個地方教會同佢嘅會友。寫呢封信嘅目的係勸勉信徒彼此相愛，同時警告信徒提防假教師同佢哋嘅言論。
約翰內斯·里德伯

約翰內斯·里德伯係一個瑞典物理學家、大學教員、數學家。
舊夢

《舊夢》係由彭季康同陳蝶衣填詞，李正帆同姚敏作曲，李正帆編曲，鄭柏秋監製，彭佳慧演唱。呢隻歌收錄喺臺灣女歌手彭佳慧嘅第一張專輯《說真心話》。呢首歌係《說真心話》嘅主打歌，都係彭佳慧經典金曲之一。

簡介
呢隻歌令李正帆攞到第8屆金曲獎最佳作曲人獎。
舊唐書

舊唐書，史書之一，講大唐。屬正史。後晉劉昫所撰。原名李氏書，大宋時叫唐書，後來區別新唐書，先至畀人叫舊唐書。
舊城廣場

舊城廣場（粵拼：gau6 sing4 gwong2 coeng4，捷克文：Staroměstské náměstí）係捷克共和國布拉格老城區心臟地帶一古老廣場，亦係好多景點嘅集中地，例如胡斯紀念碑、金斯基宮、泰恩教堂、市政廳、聖尼古拉斯教堂等等。其中因為有座捷克宗教思想家、哲學家、改革家甄胡斯（捷克文：Jan Hus）嘅雕像，所以又叫做胡斯廣場。又因為佢係布拉格最有名氣嘅廣場，又被直稱為布拉格廣場，臺灣女歌手蔡依林就有以呢處為名嘅一首歌曲，由周杰倫譜曲，方文山作詞。
舊城廣場
廣場四圍有好多餐廳同埋露天茶座，好多遊客去到布拉格都會去到舊城廣場食嘢，一邊享受美味餐點，一邊欣賞廣場上嘅歷史建築。
舊域多利醫院

舊域多利醫院（Old Victoria Hospital）係香港舊時一間公營醫院，喺香港島山頂白加道15至17號，喺1897年至1947年間運作。醫院關閉之後，主樓就拆咗並用嚟起咗政務司司長官邸。喺1921年起嘅產科翼樓（Maternity Block）就保留，現已被評為香港三級歷史建築。

史
舊域多利醫院喺1897年由當時嘅香港總督羅便臣奠基，係紀念維多利亞女皇登基60週年而開設，因此又叫做域多利銀禧醫院（Victoria Jubilee Hospital）。奠基石嘅下面放咗一個時間囊，裏面有當時嘅報紙同硬幣。由於工程延誤，醫院延遲到1903年11月先至正式啟用。奠基石被移到白加道近醫院徑一帶，並由當時嘅港督卜力再進行過奠基儀式。
當時舊域多利醫院專門收容同治療女性同兒童病人，因此喺1921年加建咗產科翼樓。當時政府舉辦咗一個建築設計比賽，結果由巴馬丹拿建築事務所贏得比賽。醫院喺1947年停辦，主樓隨即拆咗改建做輔政司官邸，產科翼樓就改做政府宿舍，並改名叫維多利亞大廈（Victoria Flats），而家由政府產業署管理。奠基石就一直保留喺原來嘅位置。

建築
三層高嘅產科大樓用新古典主義建築風格設計，亦受到意大利文藝復興建築風格同喬治亞風格所影響。正面嘅紅磚同仿石外牆為大樓帶來優雅嘅外觀，地下嘅拱形柱廊、拱心石係新古典主義建築嘅典型特徵，二、三樓嘅威尼斯式窗門、建築物正中嘅拱形石雕同突出嘅屋簷就展現出優美嘅意大利建築風格。
舊多倫多

舊多倫多（英文：Old Toronto）係加拿大多倫多一個地區，前身係1834年到1954年嘅多倫多市（City of Toronto），1954年到1997年屬大多倫多市六個市級政府之一。
舊咖啡灣休憩處

舊咖啡灣休憩處，香港公園之一，遊樂場之一，喺屯門舊咖啡灣，介乎舊咖啡灣泳灘同青山公路青山灣段之間，英文叫Cafeteria Old Beach Sitting-out Area。行政上歸屯門區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
舊咖啡灣泳灘

舊咖啡灣泳灘，香港泳灘之一，喺屯門青山公路十八又四分三，英文叫Cafeteria Old Beach。行政上歸屯門區。設施有泳灘、燒烤場。歸康樂及文化事務署管。
舊山頂道

舊山頂道（英文：Old Peak Road）係香港連接中環同爐峰峽嘅一條馬路，由中環羅便臣道同雅賓利道開始，去到爐峰峽山頂道、盧吉道、夏力道、芬梨道、柯士甸山道交界，係舊時上山頂嘅重要道路。
路名喺1960年9月1號開始用，嗰日原本嘅山頂道，改名為而家嘅舊山頂道同埋柯士甸山道。
舊山線

舊山線，係臺灣鐵路管理局嘅鐵路線，屬臺中線（山線）雙軌工程後廢止嘅原有線路，2010年6月5號通返車。而家鐵路由苗栗三義站去到臺中后里站，長23.6公里，設4個站。
脹萼紫草屬

脹萼紫草屬（學名：Maharanga）係紫草目紫草科嘅一個屬。
脽

脽又叫砂囊，係雀類消化系統嘅一個器官，用來磨碎嘢食。
脾

脾（spleen）係脊椎動物嘅一件器官。人嘅脾會分解紅血球。
脷尖現象

脷尖現象個名嚟自英文入面嘅說話 It's on the tip of my tongue－意思係「嗰件記憶喺我條脷尖嗰度」，比喻「就快要講得出，但而家呢刻又講唔出」。
腈

腈（讀青；nitrile）係氰基碳化物總稱，係有機化合物。氰，即係山埃。所以，腈好多隻都好毒。
氰基符號係-C≡N，或者-CN，腈嘅化學式多數寫做R-C≡N。R係碳化物，即有機化合物，所以腈一定係有機化合物。如果係無機化合物，只會叫氰化物。腈同胩都有氰基（C≡N），只差有機部份駁住碳定氮，駁氮係胩，駁碳係腈。
腈品種無限，好似丙腈，就係CH₃CH₂CN。苯甲腈C₆H₅CN。

點整
鹵代烷同氰化物（氰化鈉、氰化鉀等）反應，可以整到腈出嚟。
腎上腺

腎上腺（粵拼：san6 soeng6 sin3，英文：Adrenal gland），係整唔同賀爾蒙（包括腎上腺素、類固醇醛固酮同皮質醇）嘅內分泌腺。佢哋嘅位置喺腎嘅上面。 每個腺體都有一個用嚟整類固醇賀爾蒙嘅外部皮層同一個內部髓質。腎上腺皮質本身分咗三個區：腎小球區（zona glomerulosa），束狀區（Zona fasciculata）同網狀區（zona reticularis）。
腎

腎（粵拼：san6）呢個唐字嘅意思，喺古今中外有分別。

西醫
腎臓，又叫腰，係動物內臟，係動物器官，主要見於有脊骨動物，但亦有啲無脊骨動物有腎。腎係泌尿系統一部份，主要係濾血製尿，用以排多咗嘅水出體外。腎用尿帶走水份鹽份、廢物同毒素，調節身體，維持平衡，例如調節血壓，鹽份，酸鹹度等。腎將血中廢物如尿素同氨，會流出體外，有用嘅嘢，好似水、葡萄醣、氨基酸等，會留返喺體內。
腎通常一孖咁生，一左一右，呈彎曲狀。血由腎動脈入，由腎靜脈出，從中過濾出尿呢種身體唔要嘅液體，再經輸尿管送去膀胱。

中醫
「腎」係個概念或者成副嘢，而並非實指若干器官。角色為「藏精」、「主水」、「主骨生髓」、「主納氣」。
素描

素描係用單色寫實畫，通常用鉛筆或炭筆，講求立體層次。
素可泰路

素可泰路（泰文：ถนน สุโขทัย）喺曼谷市中心靠北少少，係一條從西往東嘅主幹道路。全長約4公里。
條路名嘅意思係「繁榮嘅城市」。要將泰文按啲廣東話字發音，就係「達農-Suu-郭-大」。
素兒蘇丹娜

素兒蘇丹娜（粵拼：sou3 ji4 sou1 daan1 naa4，英文：Zoe Saldana，1978年6月19號—）係個美國女演員。佢喺2000年出道，出名嘅作品有《阿凡達》同《星空奇遇記》。
素叻他尼國際機場

素叻他尼國際機場（IATA代碼：URT；ICAO代碼：VTSB），又叫素叻國際機場，係泰國一個機場，喺素叻府素叻他尼。
自控

自控（self control）係指一個人控制自己行為嘅能力，例如明知有樣嘢（吸毒等）做咗會有後果，有啲人能夠控制自己唔去做嗰樣嘢，有啲人唔得，後者嘅自控能力比較弱。

延遲滿足
棉花糖實驗：「小弟弟/小妹妹，我都知呢粒包咗朱古力嘅棉花糖望落好好食。而家我行開 15 分鐘，如果你可以忍住唔食粒糖忍到我返嚟為止，我就送成大包噉嘅糖俾你。」
内文：延遲滿足
睇埋：棉花糖實驗
延遲滿足（delayed gratification）係一個反映自控嘅變數。延遲滿足反映一個個體「抗拒誘惑」嘅能力。
延遲滿足可以用棉花糖實驗（marshmallow experiment）嘅方式嚟思考：棉花糖實驗係一種常用於人類細路身上嘅心理實驗，成日俾人攞嚟研究衝動同埋過度活躍症等嘅課題；喺呢個實驗裏面，
研究員會將一個細路帶入去一間實驗室入面，俾個細路喺張檯前面坐低，檯上面有一隻碟，碟上面擺咗粒望落好好食嘅棉花糖喺度；
跟住個研究員會同個細路講，話自己要行開 15 分鐘，再同個細路（如實噉）話如果佢可以一路忍住唔去食粒糖，一路忍到個研究員返嚟為止嘅話，噉個研究員就會送一大包同一樣樣嘅糖（或者第樣個細路鍾意想要嘅嘢）俾佢；
喺個研究員行開咗嗰 15 分鐘期間，個研究員嘅同事會一路監察住個細路，睇吓個細路可以抗拒「郁手去食粒綿花糖嘅慾望」抗拒到幾耐，最後會得出一個數值 －即係「個細路能夠忍到幾耐」。
「
重要變數：自控由一個個體喺棉花糖實驗（或者類似測試）當中嘅表現反映； 數值愈大自控能力就愈高。
」

前額皮層
一個人左腦嘅 3D 圖解；紅色嗰忽就係前額皮層。
内文：前額皮層
前額皮層（prefrontal cortex，PFC）係大腦皮層（哺乳類大腦最外面嗰浸神經組織）最近額頭嗰一橛，出嗮名專門幫手做一啲所謂嘅「高層」認知功能，例如係計劃同決策呀噉。
前額皮層嘅管控功能對衝動同自我控制嚟講好重要：有研究者試過一路用神經造影技術監察受試者嘅腦活動，一路要佢哋做延遲折扣決策，叫佢哋做若干次「喺一嚿細嘅短期得益同一嚿大嘅延遲得嗌之間二揀一」噉嘅決擇，發覺前額皮層某幾橛嘅活動同個體嘅  有顯著嘅相關，又同嚿延遲得益嘅量有正相關。
自政

自政，自己理自己事，隱意唔受外來權力干涉，亦即治己，又叫自治、自理、自管。 自己可以一個人、亦可一羣人。相對於英文self-governance、self-government、self-rule。英文autonomy自治同佢好似，好多時當做同義字，故此自政又叫自治。政治上多繙做自治，去到地緣政治，就指地方，當地人有自己政府。管理公司，就放手畀下屬去搞。

做法
一班人成立一組又好，一團又好。自政有一啲要做，無論部份好，全部好。
訂立操守，尤係為專業團體，有乜嘢道德要守。
訂定條件，外來權力先會介入事務。條件唔滿足，就唔會介入。
介定功能，成立來做乜事。
介定紀律程序，共識點罰，有時甚至去死刑。
介定控訴方法同解決辬法。
介定遏止分裂方法。
自旋

自旋（spin）係指基本粒子帶有嘅角動量。
自拍十九歲

《自拍十九歲》係套德國嘅劇情片電影，喺2004年8月11號上畫。
自指

自指（粵音：zi6 zi2 | 英文：self-reference）係指一句句子或者一個諗頭提到自己。例子可以睇電腦編程入面嘅遞歸。
自旋電子學

自旋電子學（英文：Spintronics）係種實驗性嘅技術，利用粒子嘅量子自旋來做嘢。特別係用上下旋來代表0同1。好處係唔使郁好多電子就可以傳訊號，用少好多能，亦出少好多熱。
自殘

自殘（self-harm）指特登傷害自己身體組織（一般係皮膚組織）嘅行為，一般係指無意自殺，但係想傷害自己嘅行爲。
自拍

自拍即係自己同自己影相嘅行為，喺智能電話興起後逐漸普及，多數都係影完放上社交網站或者經即時通訊程式同人分享。
自拍神棍

自拍神棍，又叫自拍棍、自拍神器，係一樣幫人自拍嘅架撐，本身係一轆長棍，一邊綁住相機或者有影相功能嘅智能電話，另一邊用手揸住。
萩野英明

萩野英明（1973年1月20號—）係日本足球員，司職中場，效力過廣島三箭。
萩道彥

萩道彥 ，係日本嘅一個男配音員。

配音作品一覽
呢個表唔完整，歡迎加料。
萩野志保子

萩野志保子，係日本嘅一個女藝人同埋配音員。
萩村滋則

萩村滋則（1976年7月31號—）係日本足球員，司職後衞，效力過柏太陽神，京都不死鳥，新潟天鵝，及東京綠茵。
萩森侚子

萩森侚子，係日本嘅一個女藝人同埋配音員。
萩本欽一

萩本欽一，係日本嘅一個男配音員。

配音作品一覽
呢個表唔完整，歡迎加料。
美國簽證

喺2012年，美國簽證（英文：United States visas）已經發咗畀890萬訪問美國外國公民，同48萬名移民。除非係
37個免簽證計劃國家嘅公民，去美國旅遊或者公幹，就要攞美國簽證。
墨西哥公民要攞美國簽證，又有唔同嘅要求。
美國簽證主要有兩個類別：
非移民簽證：旅遊、商務、工作或學習。
移民簽證：移民到美國嘅人（美國永久居民卡，又叫綠卡）。
美國網球公開賽

美國網球公開賽（英文：US Open），簡稱美網，係網球大滿貫其中一個大賽，亦係全年入面最尾一個，喺水泥地打，1881年開始喺美國紐約市搞。
美國職業棒球大聯盟

職業棒球大聯盟（Major League Baseball，MLB）係世界最大嘅職業棒球聯盟，由29隊嚟自美國唔同地方再加1隊嚟自加拿大嘅球隊組成。
美國第十八航空隊

第十八航空隊（英文：Eighteenth Air Force）係美國空軍機動司令部下屬嘅一個編號航空隊，指揮部位於伊利諾伊州嘅斯科特空軍基地（英文：Scott Air Force Base）。
花椒屬

花椒屬（粵拼：faa1 ziu1 suk6；學名：Zanthoxylum）係芸香科一屬，屬下有好多個品種。